

**Amendamente propuse**

**Proiect de LEGE privind unele măsuri fiscal-bugetare**

|  |  |  |
| --- | --- | --- |
| **Articol – text inițial** | **Amendamentele propuse** | **Motivația propunerii** |
| **Art. I** - (1) Prezenta lege reglementează unele măsuri fiscal-bugetare pentru a consolida sustenabilitatea financiară a României pe termen lung prin limitarea cheltuielilor permanente, până la un nivel care să permită respectarea condiţionalităţilor asumate de România, cu consecințe negative asupra performanţelor fiscale şi externe ale statului român și prin creșterea veniturilor astfel încât să se poată susține din fonduri publice finanțarea tuturor categoriilor de servicii publice destinate cetățenilor la un nivel calitativ și competitiv impus de standardele europene.  [...] | **La articolul I, după alineatul (4) se introduce un nou alineat, alin. (5), cu următorul cuprins:**  **„Subvenția de la bugetul de stat acordată partidelor politice, prevăzută de Legea nr. 334/2006 privind finanțarea activității partidelor politice și a campaniilor electorale, publicată în Monitorul Oficial nr. 625 din 20 iulie 2006, cu modificările și completările ulterioare, se acordă numai în anii în care România se încadrează în țintele de deficit bugetar stabilite la nivel european**”. | Acordarea subvenției de la bugetul de stat partidelor politice trebuie condiționată de respectarea unor principii de responsabilitate fiscală, mai ales într-un context bugetar tensionat. Subvenția publică nu poate fi acordată în mod necondiționat, indiferent de starea finanțelor publice. Este firesc ca această finanțare să fie permisă numai în anii în care România se încadrează în țintele de deficit bugetar stabilite la nivel european.  Este responsabilitatea directă a partidelor politice care dețin puterea executivă și legislativă să se asigure că România respectă angajamentele asumate în materie de deficit și datorie publică. **Premierea prin alocări bugetare a celor care se fac responsabili de dezechilibrele bugetare grave ale statului nu este justificată.**  În actualul context economic și social, susținerea financiară a partidelor politice de la bugetul de stat nu mai poate fi justificată, atât timp cât acestea sunt direct implicate în deciziile care au dus la depășirea sistematică a deficitului bugetar. **În paralel, organizațiile sindicale, care sunt și ele forme asociative garantate de Constituție, nu beneficiază de subvenții publice, deși îndeplinesc un rol esențial în protejarea drepturilor lucrătorilor și menținerea echilibrului social.**  **În condițiile în care Guvernul adoptă măsuri drastice de austeritate pentru populație – înghețări de salarii și pensii, majorări de taxe, reduceri de facilități sociale – este profund inechitabil și lipsit de legitimitate să continue finanțarea partidelor din bani publici, care se fac responsabili de starea în care se afla astăzi România.**  Amendamentul propus introduce un principiu de echitate și corectitudine: finanțarea partidelor politice să fie permisă doar în măsura în care statul demonstrează o gestiune bugetară prudentă, încadrându-se în țintele europene de deficit. |
| **Art. I. [...]** | **La articolul I, după alineatul (5) se introduce un nou alineat, alin. (6), cu următorul cuprins:**  **“Suma forfetară acordată deputaților și senatorilor, prevăzută la art. 38 din Legea nr. 96/2006 privind Statutul deputaților și al senatorilor, publicată în Monitorul Oficial al României, Partea I, nr. 350 din 19 aprilie 2006, cu modificările și completările ulterioare, se reduce cu 50%.”** | Intr-un moment în care cetățenii suportă o povară fiscală crescută, iar cheltuielile publice sunt drastic revizuite, este firesc ca și instituțiile statului să își asume responsabilitatea prin **comportament solidaritate bugetară**. Suma forfetară acordată parlamentarilor – care nu este supusă unui control riguros și nu necesită justificare – trebuie să reflecte realitățile economice ale țării.  Este inadmisibil ca veniturile nejustificate sau necondiționate ale demnitarilor să rămână intacte, în timp ce se elimină scutiri de la plata CASS pentru pensionari, persoane cu handicap sau veterani, se majorează TVA la produse de bază și se îngheață salariile din sistemul public.  **Reducerea cu 50% a sumei forfetare nu afectează dreptul parlamentarilor de a-și desfășura activitatea, ci introduce un semnal de decență și proporționalitate în cheltuirea banului public.** Parlamentarii beneficiază deja de alte drepturi salariale și logistice, inclusiv indemnizație, cazare, transport și personal angajat la cabinet.  Această măsură este cu atât mai justificată cu cât în prezent, **cheltuielile totale cu suma forfetară însumează peste 100 milioane lei anual**, fără ca sistemul actual să permită un control riguros asupra modului în care banii publici sunt utilizați.  Într-un stat democratic, încrederea cetățenilor în instituțiile publice se clădește și prin **exemplul personal al celor aleși**. |
| **Art. II** – Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările și completările ulterioare, se modifică și se completează după cum urmează:  1. **La articolul 153 alin. (1) după litera f^6), se introduce o nouă literă, lit. f^7) cu următorul cuprins:**   ”f^7) Casa Naţională de Pensii Publice, prin casele teritoriale de pensii, precum şi casele sectoriale de pensii, pentru persoanele care realizează venituri din pensii prevăzute la art. 155 alin. (1) lit. a^2).” | **La articolul II, după punctul 13, se introduce un nou punct, punctul 13**^**1 având următorul cuprins:**La articolul 153 alin. (1) după litera f^7), se introduc 2 noi litere, lit. f^8) si f^9), cu următorul cuprins:**”f^8) Agentia Nationala pentru Ocuparea Fortei de Munca, prin agentiile judetene pentru ocuparea fortei de munca, pentru persoanele ce realizeaza venituri din indemnizatia de somaj.****”f^9) Agentia Nationala pentru Plati si Inspectie sociala, prin agentiile judetene pentru plati si inspectie sociala, pentru persoanele ce beneficiaza de venitul minim garantat.** | Somerii indemnizați și beneficiarii de venit minim garantat nu pot rămâne fără asigurare de sănătate, în condițiile în care indicatorul pe care aceste indemnizații sunt stabilite nu a mai fost actualizat cu inflația de câțiva ani. Este normal ca instituțiile care asigură plata acestor indemnizații să asigure și plata CASS pentru beneficiarii acestor măsuri.  Cele 2 categorii sunt cele mai expuse riscului de saracie, pierderea asigurarii de sanatate nu inseamna decat condamnarea lor, acestia neavand capacitatea financiara de a-si achita din resurse proprii accesul la servicii de sanatate. |
| **21. La articolul 155 alineatul (1), după litera a^1) se introduce o nouă literă, lit. a^2) cu următorul cuprins:**  ”a^2) venituri din pensii, definite conform art. 99.” | **La articolul II, punctul 21 se modifica avand urmatorul cuprins:****21. La articolul 155 alineatul (1), după litera a^2) se introduc doua noi litere, lit. a^3) si a^4) cu următorul cuprins:**  ”a^2) venituri din pensii, definite conform art. 99  **a^3) venituri din indemnizatia de somaj**  **a^4) venituri din venitul minim garantat.** | Pentru corelare cu punctul anterior. |
|  | **La articolul II, după punctul 21, se introduce un nou punct, punctul 21**^1 **având următorul cuprins:** **ART. 156 - Cota de contribuție de asigurări sociale de sănătate**  Cota de contribuție de asigurări sociale de sănătate este de 10% și se datorează astfel:  persoanele fizice care au calitatea de angajați sau pentru care există obligația plății contribuției de asigurări sociale de sănătate, potrivit prezentei legi.   1. Pentru persoanele fizice care au calitatea de angajati cota de contributie de asigurari sociale de sanatate se datoareaza astfel: 2. 5% de angajat, 3. 5% de angajator. |  |
| 1. **După articolul 157^5 se introduce un nou articol, art. 157^6 cu următorul cuprins:**   ” ART. 157^6  Baza lunară de calcul al contribuţiei de asigurări sociale de sănătate datorate pentru persoanele fizice care realizează veniturile prevăzute la art. 155 alin. (1) lit. a^2)  Baza lunară de calcul al contribuţiei de asigurări sociale de sănătate, în cazul persoanelor fizice care realizează venituri din pensii, se stabilește prin deducerea din venitul din pensie a sumei lunare **de 3.000 lei,** pentru fiecare drept de pensie.” | **La articolul II, după punctul 23 se introduce un nou punct, punctul 23**^1 **având următorul cuprins:** După articolul 157^6 se introduc doua noi articole, art. 157^8 si 157^9 avand următorul cuprins:  ” ART. 157^8 Baza lunară de calcul al contribuţiei de asigurări sociale de sănătate datorate pentru persoanele fizice care realizează veniturile prevăzute la art. 155 alin. (1) lit. a^3) o reprezinta cuantumul indemnizatiei de somaj de care beneficiaza conform prevederiloe legale.  Art 157^9 Baza lunară de calcul al contribuţiei de asigurări sociale de sănătate datorate pentru persoanele fizice care realizează veniturile prevăzute la art. 155 alin. (1) lit. a^4) o reprezinta cuantumul venitului minim garantat de care beneficiaza conform prevederiloe legale. | Pentru corelare cu punctul anterior. |
| 24. La articolul 168, alineatele (1) și (5) se modifică și vor avea următorul cuprins:  ”(1) Persoanele fizice şi juridice care au calitatea de angajatori sau sunt asimilate acestora, precum şi plătitorii de venit prevăzuţi la art. 153 alin. (1) lit. f^3) și f^7) au obligaţia de a calcula şi de a reţine la sursă contribuţia de asigurări sociale de sănătate datorată de către persoanele fizice care obţin venituri din salarii şi asimilate salariilor ori venituri din pensii.  (...)  (5) Calculul contribuţiei de asigurări sociale de sănătate se realizează prin aplicarea cotei prevăzute la art. 156 asupra bazei lunare de calcul menţionate la art. 157, 157^1 sau 157^4 - 157^6, după caz.” | La articolul 168, alineatele (1) și (5) se modifică și vor avea următorul cuprins:  ”(1) Persoanele fizice şi juridice care au calitatea de angajatori sau sunt asimilate acestora, precum şi plătitorii de venit prevăzuţi la art. 153 alin. (1) lit. f^3), f^7), **f^8) si f^9)** au obligaţia de a calcula şi de a reţine la sursă contribuţia de asigurări sociale de sănătate datorată de către persoanele fizice care obţin venituri din salarii şi asimilate salariilor ori venituri din pensii.  (...)  (5) Calculul contribuţiei de asigurări sociale de sănătate se realizează prin aplicarea cotei prevăzute la art. 156 asupra bazei lunare de calcul menţionate la art. 157, 157^1 sau 157^4 - 157^9, după caz.” | Pentru corelare cu punctul anterior. |
| **38. La articolul 291, alineatele (1) și (2) se modifică și vor avea următorul cuprins:**  **“(1)** Cota standard se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse, iar nivelul acesteia este 21%. | **38. La articolul 291, alineatele (1) și (2) se modifică și vor avea următorul cuprins:**  **“(1)** Cota standard se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse, iar nivelul acesteia este **20%.** | Majorarea TVA de la 5 și 9% la 11%, respectiv cota standard de TVA de la 19 la 21%, îi afectează pe toți, dar în cea mai mare măsură pe cei cu veniturile cele mai mici. La fel în privința accizelor (în special la carburanți).  **TVA** nu e printre cele mai mici din Europa – cota efectivă de TVA din România (12,4%) plasează România pe locul 8 din 27, înaintea majorărilor de TVA propuse cu 1 august. Sub 21% (cotă standard) au Germania, Franța, Austria, Bulgaria, etc.   1. **Majorarea cu 6-2-2 puncte procentuale, va plasa România, cel mai probabil, în primele 4 țări cu cel mai mare TVA (rată efectivă de TVA) – după Croația, Danemarca, posibile peste Ungaria, cu un TVA efectiv mai mare în România decât în Polonia** 2. Sunt și alte țări **care au spre 21%** dar:    1. Spania (21), are și cote reduse inferioare celor propuse în RO (10%, 4%)    2. Slovenia (22%), dar cote reduse inferioare de 9,5% și 4%    3. Polonia (23%), dar cote reduse de 8% și 5%    4. Olanda (21%), dar cotă reduse de 9%    5. Lituania (21%), dar cotă redusă de 9% pentru utilitățile locuințelor    6. Austria (20%), cote reduse de 13% și 10%   **Așadar,** majorarea TVA cu 2% puncte procentuale apare ca excesivă, fără să se fi maximizat măsurile de colectare a veniturilor. |
| (2) Cota redusă de 11% se aplică asupra bazei de impozitare pentru următoarele prestări de servicii și/sau livrări de bunuri:  a) livrarea de medicamente de uz uman;  b) livrarea următoarelor bunuri: alimente, inclusiv băuturi, destinate consumului uman, ale căror coduri NC se stabilesc prin normele metodologice, cu excepţia:  1. băuturilor alcoolice;  2. băuturilor nealcoolice care se încadrează la codul NC 2202;  3. alimentelor cu zahăr adăugat, al căror conţinut total de zahăr este de minimum 10 g/100 g produs, altele decât laptele praf pentru nou-născuţi, sugari şi copii de vârstă mică;  4. suplimentelor alimentare definite de Legea nr. 56/2021 privind suplimentele alimentare, cu modificările și completările ulterioare;  c) serviciile de alimentare cu apă şi de canalizare;  d) livrarea apei pentru irigaţii în agricultură;  e) livrarea de îngrăşăminte şi pesticide de tipul celor utilizate în mod normal în producţia agricolă, altele decât cele prevăzute la lit. f), seminţe şi alte produse agricole destinate însămânţării sau plantării, precum şi prestările de servicii de tipul celor utilizate în mod normal în producţia agricolă, prevăzute prin ordin comun al ministrului finanţelor şi al ministrului agriculturii şi dezvoltării rurale;  f) livrarea de îngrăşăminte chimice şi de pesticide chimice de tipul celor utilizate în mod normal în producţia agricolă, prevăzute prin ordin comun al ministrului finanţelor şi al ministrului agriculturii şi dezvoltării rurale;  g) livrarea de manuale şcolare, cărţi, ziare şi reviste, pe suport fizic şi/sau pe cale electronică, cu excepţia celor care au, în totalitate sau în mod predominant, un conţinut video sau un conţinut muzical audio şi a celor destinate exclusiv sau în principal publicităţii;  h) serviciile constând în permiterea accesului la castele, muzee, case memoriale, monumente istorice, monumente de arhitectură şi arheologice, grădini zoologice şi botanice;  i) livrarea către persoanele fizice de de foc, sub formă de trunchiuri, butuci, vreascuri, ramuri sau sub forme similare, care se încadrează la codurile NC 4401 11 00 şi 4401 12 00, şi de rumeguş, deşeuri şi resturi de lemn aglomerate sub formă de pelete din lemn, brichete din lemn sau sub forme similare, care se încadrează la codurile NC 4401 31 00 şi 4401 32 00; livrarea pentru utilizarea drept combustibil de încălzire a rumeguşului, deşeurilor şi resturilor de lemn neaglomerate, care se încadrează la codurile NC 4401 41 00 şi 4401 49 00, realizată către persoanele fizice în calitate de utilizatori finali, pe baza unei declaraţii pe propria răspundere a beneficiarului;  j) livrarea către persoane juridice sau alte entităţi, indiferent de forma juridică de organizare a acestora, inclusiv şcoli, spitale, dispensare medicale şi unităţi de asistenţă socială, de lemn de foc, sub formă de trunchiuri, butuci, vreascuri, ramuri sau sub forme similare, care se încadrează la codurile NC 4401 11 00 şi 4401 12 00, şi de rumeguş, deşeuri şi resturi de lemn, aglomerate sub formă de pelete din lemn, brichete din lemn sau sub forme similare, care se încadrează la codurile NC 4401 31 00 şi 4401 32 00; livrarea pentru utilizarea drept combustibil de încălzire a rumeguşului, deşeurilor şi resturilor de lemn neaglomerate, care se încadrează la codurile NC 4401 41 00 şi 4401 49 00, realizată către persoane juridice sau alte entităţi, indiferent de forma juridică de organizare a acestora, inclusiv şcoli, spitale, dispensare medicale şi unităţi de asistenţă socială, în calitate de utilizatori finali, pe baza unei declaraţii pe propria răspundere a beneficiarului;  k) livrarea de energie termică în sezonul rece, destinată următoarelor categorii de consumatori:  1. populaţie;  2. spitale publice şi private, definite conform Legii nr. 95/2006 privind reforma în domeniul sănătăţii, republicată, cu modificările şi completările ulterioare, unităţi de învăţământ publice şi private, definite conform Legii educaţiei naţionale nr. 1/2011, cu modificările şi completările ulterioare;  3. organizaţii neguvernamentale reglementate potrivit legii, precum şi unităţile de cult, astfel cum sunt reglementate de Legea nr. 489/2006 privind libertatea religioasă şi regimul general al cultelor, republicată;  4. furnizori de servicii sociale, publici şi privaţi, acreditaţi, care prestează servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;  l) livrarea locuinţelor ca parte a politicii sociale, inclusiv a terenului pe care sunt construite. Terenul pe care este construită locuinţa include şi amprenta la sol a locuinţei. În sensul prezentului titlu, prin locuinţă livrată ca parte a politicii sociale se înţelege:  1. livrarea de clădiri, inclusiv a terenului pe care sunt construite, destinate a fi utilizate drept cămine de bătrâni şi de pensionari;  2. livrarea de clădiri, inclusiv a terenului pe care sunt construite, destinate a fi utilizate drept case de copii şi centre de recuperare şi reabilitare pentru minori cu handicap.  m) cazarea în cadrul sectorului hotelier sau al sectoarelor cu funcţie similară, inclusive închirierea terenurilor amenajate pentru camping;  n) serviciile de restaurant şi de catering, cu excepţia băuturilor alcoolice, precum şi a băuturilor nealcoolice care se încadrează la codul NC 2202;” | (2) Cota redusă de 11% se aplică asupra bazei de impozitare pentru următoarele prestări de servicii și/sau livrări de bunuri:  a) livrarea de medicamente de uz uman;  b) livrarea următoarelor bunuri: alimente, inclusiv băuturi, destinate consumului uman, ale căror coduri NC se stabilesc prin normele metodologice, cu excepţia:  1. băuturilor alcoolice;  2. băuturilor nealcoolice care se încadrează la codul NC 2202;  3. alimentelor cu zahăr adăugat, al căror conţinut total de zahăr este de minimum 10 g/100 g produs, altele decât laptele praf pentru nou-născuţi, sugari şi copii de vârstă mică;  4. suplimentelor alimentare definite de Legea nr. 56/2021 privind suplimentele alimentare, cu modificările și completările ulterioare;  c) serviciile de alimentare cu apă şi de canalizare;  d) livrarea apei pentru irigaţii în agricultură;  e) livrarea de îngrăşăminte şi pesticide de tipul celor utilizate în mod normal în producţia agricolă, altele decât cele prevăzute la lit. f), seminţe şi alte produse agricole destinate însămânţării sau plantării, precum şi prestările de servicii de tipul celor utilizate în mod normal în producţia agricolă, prevăzute prin ordin comun al ministrului finanţelor şi al ministrului agriculturii şi dezvoltării rurale, **cu aplicare pana la 01.01.2026;**  f) livrarea de îngrăşăminte chimice şi de pesticide chimice de tipul celor utilizate în mod normal în producţia agricolă, prevăzute prin ordin comun al ministrului finanţelor şi al ministrului agriculturii şi dezvoltării rurale, **cu aplicare pana la 01.01.2026;**  g) livrarea de manuale şcolare, cărţi, ziare şi reviste, pe suport fizic şi/sau pe cale electronică, cu excepţia celor care au, în totalitate sau în mod predominant, un conţinut video sau un conţinut muzical audio şi a celor destinate exclusiv sau în principal publicităţii;  h) serviciile constând în permiterea accesului la castele, muzee, case memoriale, monumente istorice, monumente de arhitectură şi arheologice, grădini zoologice şi botanice;  i) livrarea către persoanele fizice de de foc, sub formă de trunchiuri, butuci, vreascuri, ramuri sau sub forme similare, care se încadrează la codurile NC 4401 11 00 şi 4401 12 00, şi de rumeguş, deşeuri şi resturi de lemn aglomerate sub formă de pelete din lemn, brichete din lemn sau sub forme similare, care se încadrează la codurile NC 4401 31 00 şi 4401 32 00; livrarea pentru utilizarea drept combustibil de încălzire a rumeguşului, deşeurilor şi resturilor de lemn neaglomerate, care se încadrează la codurile NC 4401 41 00 şi 4401 49 00, realizată către persoanele fizice în calitate de utilizatori finali, pe baza unei declaraţii pe propria răspundere a beneficiarului;  j) livrarea către persoane juridice sau alte entităţi, indiferent de forma juridică de organizare a acestora, inclusiv şcoli, spitale, dispensare medicale şi unităţi de asistenţă socială, de lemn de foc, sub formă de trunchiuri, butuci, vreascuri, ramuri sau sub forme similare, care se încadrează la codurile NC 4401 11 00 şi 4401 12 00, şi de rumeguş, deşeuri şi resturi de lemn, aglomerate sub formă de pelete din lemn, brichete din lemn sau sub forme similare, care se încadrează la codurile NC 4401 31 00 şi 4401 32 00; livrarea pentru utilizarea drept combustibil de încălzire a rumeguşului, deşeurilor şi resturilor de lemn neaglomerate, care se încadrează la codurile NC 4401 41 00 şi 4401 49 00, realizată către persoane juridice sau alte entităţi, indiferent de forma juridică de organizare a acestora, inclusiv şcoli, spitale, dispensare medicale şi unităţi de asistenţă socială, în calitate de utilizatori finali, pe baza unei declaraţii pe propria răspundere a beneficiarului;  k) livrarea de energie termică în sezonul rece, destinată următoarelor categorii de consumatori:  1. populaţie;  2. spitale publice şi private, definite conform Legii nr. 95/2006 privind reforma în domeniul sănătăţii, republicată, cu modificările şi completările ulterioare, unităţi de învăţământ publice şi private, definite conform Legii educaţiei naţionale nr. 1/2011, cu modificările şi completările ulterioare;  3. organizaţii neguvernamentale reglementate potrivit legii, precum şi unităţile de cult, astfel cum sunt reglementate de Legea nr. 489/2006 privind libertatea religioasă şi regimul general al cultelor, republicată;  4. furnizori de servicii sociale, publici şi privaţi, acreditaţi, care prestează servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;  l) livrarea locuinţelor ca parte a politicii sociale, inclusiv a terenului pe care sunt construite. Terenul pe care este construită locuinţa include şi amprenta la sol a locuinţei. În sensul prezentului titlu, prin locuinţă livrată ca parte a politicii sociale se înţelege:  1. livrarea de clădiri, inclusiv a terenului pe care sunt construite, destinate a fi utilizate drept cămine de bătrâni şi de pensionari;  2. livrarea de clădiri, inclusiv a terenului pe care sunt construite, destinate a fi utilizate drept case de copii şi centre de recuperare şi reabilitare pentru minori cu handicap, **cu aplicare pana la 01.01.2026;**  m) cazarea în cadrul sectorului hotelier sau al sectoarelor cu funcţie similară, inclusive închirierea terenurilor amenajate pentru camping, **cu aplicare pana la 01.01.2026;**  n) serviciile de restaurant şi de catering, cu excepţia băuturilor alcoolice, precum şi a băuturilor nealcoolice care se încadrează la codul NC 2202, **cu aplicare pana la 01.01.2026.** | Se propune eliminarea unor livrari de bunuri sau prestari de servicii care sunt mai degraba un sprijin acordat sectoarelor economice si mai putin populatiei.  Avand in vedere ca majoritatea propunerilor de modificare afecteaza nivelul de trai al populatiei este necesar ca acest efort sa fie sprijinit si de mediul economic, mai ales ca aceste beneficii nu au fost niciodata evaluate la nivel de eficienta ssi efectivitate. |
| **Art. III -** (1) Până la data de 1 august 2026 se aplică o cotă redusă de TVA de 9% pentru livrarea de locuințe care au o suprafață utilă de maximum 120 mp, exclusiv anexele gospodărești, a căror valoare, inclusiv a terenului pe care sunt construite, nu depășește suma de 600.000 lei, exclusiv taxa pe valoarea adăugată, achiziționate de persoane fizice în mod individual sau în comun cu altă persoană fizică/alte persoane fizice, dacă au încheiat până la data de 1 august 2025 acte juridice între vii care au ca obiect plata în avans pentru achiziționarea unei astfel de locuințe.  (2) Persoana fizică care nu a achiziționat începând cu 1 ianuarie 2023 o locuință cu cota redusă de TVA, alta decât cele prevăzute la art. III alin. (1) lit. a) din Ordonanța Guvernului nr. 16/2022 pentru modificarea și completarea Legii nr. 227/2015 privind Codul fiscal, abrogarea unor acte normative și alte măsuri financiar-fiscale, aprobată cu modificări și completări prin Legea nr. 370/2022, cu modificările ulterioare, poate achiziționa, începând cu data de 1 august 2025, în mod individual sau în comun cu altă persoană fizică/alte persoane fizice, o singură locuință cu cota redusă de TVA de 9% conform alin. (1).  (3) Cota redusă de TVA de 9% pentru operațiunile prevăzute la alin. (1) se aplică numai în cazul locuințelor care în momentul livrării pot fi locuite ca atare, conform condițiilor legale în vigoare la data încheierii actelor juridice între vii care au ca obiect plata în avans pentru achiziționarea unei astfel de locuințe. Suprafața utilă a locuinței este cea definită prin Legea locuinței nr. 114/1996, republicată, cu modificările și completările ulterioare. Anexele gospodărești sunt cele definite prin Legea nr. 50/1991 privind autorizarea executării lucrărilor de construcții, republicată, cu modificările și completările ulterioare.  (4) În "Registrul achizițiilor de locuințe cu cota redusă de TVA" se înscriu și informațiile din actele juridice între vii care au ca obiect transferul dreptului de proprietate pentru locuințele prevăzute la alin. (1), autentificate până la data de 31 iulie 2026 inclusiv. Notarii publici au obligația:  a) să verifice îndeplinirea condiției referitoare la achiziția unei singure locuințe cu cota redusă de TVA, prin consultarea "Registrului achizițiilor de locuințe cu cota redusă de TVA", înainte de autentificarea actelor juridice între vii care au ca obiect transferul dreptului de proprietate sau plata în avans pentru achiziția unei astfel de locuințe și, în situația în care constată că nu este îndeplinită această condiție, să le autentifice doar dacă livrarea se efectuează cu cota standard de TVA;  b) să completeze "Registrul achizițiilor de locuințe cu cota redusă de TVA" la data autentificării actelor juridice între vii care au ca obiect transferul dreptului de proprietate pentru locuințele prevăzute la alin. (1);  c) să înscrie în actele juridice între vii care au ca obiect transferul dreptului de proprietate sau plata în avans pentru achiziția unei astfel de locuințe cu cota redusă de TVA de 9% mențiuni cu privire la respectarea obligațiilor prevăzute la lit. a) și, după caz, la lit. b);  d) să înscrie în actele juridice între vii care au ca obiect transferul dreptului de proprietate sau plata în avans pentru locuințele prevăzute la alin. (1) cota de TVA aplicată, indiferent dacă TVA se aplică la preț sau este inclusă în preț.  (5) Până la data de 1 august 2026 se aplică o cotă redusă de TVA de 9% pentru livrarea de clădiri, inclusiv a terenului pe care sunt construite, către primării în vederea atribuirii de către acestea cu chirie subvenționată unor persoane sau familii a căror situație economică nu le permite accesul la o locuință în proprietate sau închirierea unei locuințe în condițiile pieței, dacă au fost încheiate până la data de 1 august 2025 acte juridice între vii care au ca obiect plata în avans pentru achiziționarea acestora. | **Art. III -** (1) Până la data de 1 august 2025 se aplică o cotă redusă de TVA de 9% pentru livrarea de locuințe care au o suprafață utilă de maximum 120 mp, exclusiv anexele gospodărești, a căror valoare, inclusiv a terenului pe care sunt construite, nu depășește suma de 600.000 lei, exclusiv taxa pe valoarea adăugată, achiziționate de persoane fizice în mod individual sau în comun cu altă persoană fizică/alte persoane fizice, dacă au încheiat până la data de 1 august 2025 acte juridice între vii care au ca obiect plata în avans pentru achiziționarea unei astfel de locuințe.  (2) Persoana fizică care nu a achiziționat începând cu 1 ianuarie 2023 o locuință cu cota redusă de TVA, alta decât cele prevăzute la art. III alin. (1) lit. a) din Ordonanța Guvernului nr. 16/2022 pentru modificarea și completarea Legii nr. 227/2015 privind Codul fiscal, abrogarea unor acte normative și alte măsuri financiar-fiscale, aprobată cu modificări și completări prin Legea nr. 370/2022, cu modificările ulterioare, poate achiziționa, începând cu data de 1 august 2025, în mod individual sau în comun cu altă persoană fizică/alte persoane fizice, o singură locuință cu cota redusă de TVA de 9% conform alin. (1).  (3) Cota redusă de TVA de 9% pentru operațiunile prevăzute la alin. (1) se aplică numai în cazul locuințelor care în momentul livrării pot fi locuite ca atare, conform condițiilor legale în vigoare la data încheierii actelor juridice între vii care au ca obiect plata în avans pentru achiziționarea unei astfel de locuințe. Suprafața utilă a locuinței este cea definită prin Legea locuinței nr. 114/1996, republicată, cu modificările și completările ulterioare. Anexele gospodărești sunt cele definite prin Legea nr. 50/1991 privind autorizarea executării lucrărilor de construcții, republicată, cu modificările și completările ulterioare.  (4) În "Registrul achizițiilor de locuințe cu cota redusă de TVA" se înscriu și informațiile din actele juridice între vii care au ca obiect transferul dreptului de proprietate pentru locuințele prevăzute la alin. (1), autentificate până la data de 31 iulie 2026 inclusiv. Notarii publici au obligația:  a) să verifice îndeplinirea condiției referitoare la achiziția unei singure locuințe cu cota redusă de TVA, prin consultarea "Registrului achizițiilor de locuințe cu cota redusă de TVA", înainte de autentificarea actelor juridice între vii care au ca obiect transferul dreptului de proprietate sau plata în avans pentru achiziția unei astfel de locuințe și, în situația în care constată că nu este îndeplinită această condiție, să le autentifice doar dacă livrarea se efectuează cu cota standard de TVA;  b) să completeze "Registrul achizițiilor de locuințe cu cota redusă de TVA" la data autentificării actelor juridice între vii care au ca obiect transferul dreptului de proprietate pentru locuințele prevăzute la alin. (1);  c) să înscrie în actele juridice între vii care au ca obiect transferul dreptului de proprietate sau plata în avans pentru achiziția unei astfel de locuințe cu cota redusă de TVA de 9% mențiuni cu privire la respectarea obligațiilor prevăzute la lit. a) și, după caz, la lit. b);  d) să înscrie în actele juridice între vii care au ca obiect transferul dreptului de proprietate sau plata în avans pentru locuințele prevăzute la alin. (1) cota de TVA aplicată, indiferent dacă TVA se aplică la preț sau este inclusă în preț.  (5) Până la data de 1 august 2026 se aplică o cotă redusă de TVA de 9% pentru livrarea de clădiri, inclusiv a terenului pe care sunt construite, către primării în vederea atribuirii de către acestea cu chirie subvenționată unor persoane sau familii a căror situație economică nu le permite accesul la o locuință în proprietate sau închirierea unei locuințe în condițiile pieței, dacă au fost încheiate până la data de 1 august 2025 acte juridice între vii care au ca obiect plata în avans pentru achiziționarea acestora. | Peste 40% din gospodariile din Romania aloca peste 30% din venituri pentru alimente, este nefiresc si nu este echitabil ca in timp ce TVA-ul la alimente creste de la 9 la 11%, TVA pentru locuinte sa ramana inca un an cu TVA 9%.  Efortul de reechilibrare a bugetului nu trebuie lasat exclusiv in spatele celor multi pentru ca acestia au deja o expunere foarte mare la risc de saracie. |
| **Art. XIV - (1)** Începând cu luna august 2025, stimulentele reglementate la art. 11 alin. (3) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranzitie justă, aprobată cu modificări prin Legea nr. 231/2023, cu modificările şi completările ulterioare, şi la art. 5 din Ordonanta de urgent a Guvernului nr. 119/2024 privind instituirea de măsuri pentru elaborarea Planului național social pentru climă necesar României pentru accesarea de fonduri externe nerambursabile în cadrul Fondului social pentru climă, precum şi pentru modificarea şi completarea unor acte normative, precum şi cele stabilite prin Planul Naţional de Dezvoltare Rurală 2014 – 2020 şi în Programul National Strategic 2023 - 2027 şi în Programul pentru Pescuit şi Acvacultură 2021-2027, **se acordă in limita a 30% din salariul de bază, pe bază de criterii cuantificabile, aprobate prin hotărăre a Guvernului, initiată de ministerul de resort, care să permită evaluarea activităţii desfăşurate, prin raportare la criteriile specifice de performanţă.**  ~~(2) Pentru anul 2025, la evaluarea activităţii se au în vedere performanţele aferente activității desfășurate în anul 2024.~~ | **Art. XIV -** Începând cu luna august 2025, stimulentele reglementate la art. 11 alin. (3) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranzitie justă, aprobată cu modificări prin Legea nr. 231/2023, cu modificările şi completările ulterioare, şi la art. 5 din Ordonanta de urgent a Guvernului nr. 119/2024 privind instituirea de măsuri pentru elaborarea Planului național social pentru climă necesar României pentru accesarea de fonduri externe nerambursabile în cadrul Fondului social pentru climă, precum şi pentru modificarea şi completarea unor acte normative, precum şi cele stabilite prin Planul Naţional de Dezvoltare Rurală 2014 – 2020 şi în Programul National Strategic 2023 - 2027 şi în Programul pentru Pescuit şi Acvacultură 2021-2027, **se acordă pe bază de criterii cuantificabile, aprobate prin ordin al ordonatorului principal de credite, pe baza evaluării activităţii desfăşurate, prin raportare la criteriile specifice de performanţă.** | Potrivit legislației în vigoare, stimulentele acordate personalului care gestionează fonduri europene sunt rambursabile din Fondul european de dezvoltare regională, Fondul social european Plus, Fondul pentru o tranziție justă, Fondul social pentru climă, Planul Naţional de Dezvoltare Rurală 2014 – 2020, Programul National Strategic 2023 - 2027 şi în Programul pentru Pescuit şi Acvacultură 2021-2027, iar cuantumul și criteriile de acordare a acestora se stabilesc prin ordin al ordonatorilor principali de credite cu rol de autoritate de management /coordonator național în a cărui sarcină se află gestionarea programelor /planurilor finanțate din fondurile europene menționate.  Stimularea financiară a personalului este o măsură recunoscută pentru atragerea şi menținerea specialiștilor în implementarea proiectelor cu finanțare din fonduri europene nerambursabile și/sau fonduri externe rambursabile.  Stimulentele acordate personalului implicat în gestionarea fondurilor europene nu sunt finanțate de la bugetul de stat, ci din proiecte cu finanțare europeană, prin programele 2014 -2020, 2021-2027, 2026-2032, cofinanțate de la bugetul de stat, astfel că măsura plafonării cuantumului la 30% implică riscul dezangajării fondurilor acordate de UE, prin diminuarea numărului și cuantumului aplicațiilor de plată, în condițiile în care este imperios necesară asigurarea bazei de proiecte ce pot genera cheltuieli eligibile prin majorarea procentului de contractare și a ratei de absorbție a acestor programe.  Limitarea semnificativă a stimulentelor are efecte asupra absorbției fondurilor europene concomitent cu migrarea personalului calificat, fapt ce determină scăderea considerabilă a capacității administrației publice de a gestiona eficient fondurile externe nerambursabile/rambursabile.  Asigurarea capacității administrative a beneficiarilor de fonduri europene de la nivelul autorităților centrale, astfel încât proiectele pe care le gestionează să fie implementate corect și finalizate în termen, este de o deosebită importanță.  România s-a angajat, în cadrul negocierilor cu Comisia Europeană, să îmbunătățească capacitatea administrativă de gestionare a fondurilor europene.  Reducerea stimulentelor contravine acestui angajament și transmite un semnal negativ atât către angajați, cât și către partenerii europeni privind seriozitatea statului în atingerea obiectivelor de absorbție și performanță administrativă.  Acordarea stimulentelor pe bază de criterii cuantificabile trebuie individualizata pentru fiecare instituție, în funcție de specificul activității, prin ordin al conducătorului acesteia, actuala sintagmă „*pe baza unor criterii cuantificabile, aprobate prin hotărâre de Guvern*” introducând un grad ridicat de incertitudine și întârziere. Experiența anterioară arată că procedurile de elaborare și aprobare a acestor criterii pot dura luni de zile, ceea ce poate conduce la blocaje administrative și întârzieri în acordarea acestor drepturi.  La acest moment, România a primit peste **24 miliarde euro** din sumele aferente exercițiului financiar 2014-2020 – Politica de Coeziune, ajungând la un **procent de 99,7% (m**edia europeană este 95%), valoarea absorbita fiind de **23,84 miliarde euro**. România se situează pe locul 4 în Uniunea Europeană din perspectiva valorii nominale a absorbției de fonduri europene pe programele din Politica de Coeziune 2014-2020 (România având a patra alocare în cadrul UE).  Se propune eliminarea alin. (2) prin care se stabilește evaluarea activității pentru anul 2025, exclusiv pe baza performanței din 2024, întrucât în anul 2024 nu au fost aplicabile aceste noi criterii de performanță cuantificabile, ceea ce creează un dezechilibru și o posibilă inechitate în evaluare, având în vedere că unele instituții precum MIPE și MT au acordat acest drept salarial pațial în cursul anului 2024, iar altele au avut criterii de performanță diferite.  Practic, se aplică retroactiv un criteriu care nu a existat la momentul desfășurării activității, încălcând principiul previzibilității normei juridice și cel al justei recompense. |
| **Art. XV** - Legea-cadru nr. 153/2017 privind salarizarea personalului plătit din fonduri publice, publicată in Monitorul Oficial al Romăniei, partea I, nr. 492 din 28 iunie 2017, cu modificările şi completările ulterioare, se modifică şi se completează după cum urmează:  **1.**La articolul 16, alineatul (1) se modifică şi va avea următorul cuprins:  "(1) Personalul din institutiile şi/sau autoritățile publice nominalizat in echipele de proiecte finanlate din fonduri europene nerambursabile şi/sau fonduri externe rambursabile, precum şi personalul implicat in implementarea Mecanismului de redresare şi reziliență prevăzut la art. 6 din Ordonanța de urgență a Guvernului nr. 155/2020 privind unele măsuri pentru elaborarea Planului national de redresare şi rezilientă necesar Romăniei pentru accesarea de fonduri externe rambursabile şi nerambursabile in cadrul Mecanismului de redresare şi rezilientă, aprobată prin Legea nr. 230/2021, cu modificările şi completările  ulterioare, beneficiază de majorarea salariilor de bază, soldelor de functie/salariilor de functie, indemnizatiilor de incadrare cu până la 40%, indiferent de numărul de proiecte in care este implicat. Această majorare se aplică proporțional cu timpul efectiv alocat activitătilor pentru fiecare proiect."  **2.** La articolul 16, după alineatul (11) se introduce un nou alineat, aim . (l2), cu următorul cuprins:  "(12) Pentru proiectele al căror termen de realizare este depăşit, de la momentul depăşirii nu se acordă majorarea salarială prevăzută la aim . (1)."  **3.** La articolul 16, alineatul (2) se modifică şi va avea următorul conținut:  (2) Indemnizatiile lunare ale preşedinîilor şi vicepreşedinților consiliilor județene şi primarilor şi viceprimarilor unităților administrativ-teritoriale care implementează proiecte finanțate din fonduri europene nerambursabile şi/sau fonduri externe rambursabile, precum şi prin Mecanismul de redresare şi reziliență se majorează cu până la 40%, in limita bugetului aprobat cu această destinație." | **Se elimina** | Se propune eliminarea art. XV din proiectul de legeîn privința art.16 alin. (12) din Legea nr.153/2017, cu modificările și completările ulterioare, care stabilesc că în cazul proiectelor a căror termen de realizare este depășit la data intrării în vigoare a prezentei legi, majorarea salarială nu se acordă începând cu această dată, întrucât în privința sintagmei ”depășirea perioadei de implementare”, prevederea este inutilă, deoarece în această etapă se află deja proiecte pentru care beneficiarii și-au asumat finalizarea proiectelor din fonduri de la buget propriu.  Cuantumul de acordare a prefinanțării în cadrul proiectelor cu finanțare din fonduri europene nerambursabile aferente politicii de coeziune a fost stabilit, în baza consensului autorităților de management care gestionează programele 2021-2027, astfel încât să fie asigurate, concomitent, premisele de asigurare a unui flux financiar corespunzător la nivelul beneficiarilor dar și la nivelul programului în general. Luând în considerare că prefinanțarea este acordată exclusiv din contribuția UE, astfel cum este prevăzut în OUG nr. 133/2021, este necesar ca utilizarea acesteia să permită susținerea financiară a tuturor beneficiarilor și, în același timp, să fie evitată blocarea la nivelul beneficiarilor a unor sume, care ar putea fi utilizate pentru implementarea altor proiecte.  Această abordare s-a bazat inclusiv pe experiența înregistrată în perioadele anterioare de programare în ceea ce privește derularea operațiunilor financiare la nivelul beneficiarilor, atunci când s-a constatat că un cuantum mai ridicat al prefinanțării acordate nu s-a transpus în mod eficient într-un flux adecvat în ceea ce privește plățile efectuate de beneficiari. Pe cale de consecință, sumele acordate cu titlu de prefinanțare nu erau reflectate în totalitate în cereri de rambursare depuse în scurt timp la autoritățile de gestionare astfel încât să poată fi procesate și înaintate ulterior, spre decontare, Comisiei Europene.  În concret, chiar textul proiectului de lege certifică faptul că beneficiarii proiectelor finanțate din fonduri europene nerambursabile nu au utilizat în totalitate prefinanțarea (acordată în exercițiul financiar 2014-2020 în procent de 10%), context în care acesta prevede la art. L că *ordonatorii principali de credite cu rol de autoritate de management pentru programele finanțate din fonduri europene nerambursabile aferente perioadei de programare 2014-2020 pot folosi, pentru efectuarea plăților aferente cererilor de rambursare primite de la beneficiari, sumele disponibile din fonduri europene transferate de Ministerul Finanțelor – Autoritatea de Certificare și Plată pentru onorarea cererilor de prefinanțare și a cererilor de plată ale beneficiarilor* .  Suplimentar, precizăm că OUG nr. 31/2024 prevede la art. III alin (1) următoarele: „*Începând cu data intrării în vigoare a prezentei ordonanțe de urgență, valoarea neutilizată a prefinanţării acordate până la data de 31 decembrie 2023, în conformitate cu prevederile art. 15 din Ordonanţa de urgenţă a Guvernului nr. 40/2015, aprobată cu modificări şi completări prin Legea nr. 105/2016, cu modificările şi completările ulterioare, rămâne la dispoziţia beneficiarilor prevăzuţi la art. 7 alin. (1) şi (2) din Ordonanţa de urgenţă a Guvernului nr. 40/2015, aprobată cu modificări şi completări prin Legea nr. 105/2016, cu modificările şi completările ulterioare, şi poate fi utilizată pentru efectuarea plăţilor aferente proiectelor nefinalizate şi/sau nefuncţionale, identificate în conformitate cu prevederile cap. III şi IV din Ordonanţa de urgenţă a Guvernului nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014 - 2020, aprobată cu modificări prin Legea nr. 338/2023, cu modificările şi completările ulterioare*.”  Având în vedere cele de mai sus, care reprezintă un argument solid că sumele acordate cu titlu de prefinanțare, chiar în cuantum de 10%, nu au fost utilizate în scopul acordării, constituindu-se în sold neutilizat la nivelul beneficiarilor, creșterea procentului de prefinanțare de la 10% la 30%, acordat din fonduri europene nerambursabile, nu este justificată, determinând blocarea la nivelul beneficiarilor a unor fonduri importante, care ar putea fi utilizate pentru implementarea altor proiecte. |
| **4. La articolul 17, alineatele (1)-(21) se modifică şi vor avea următorul cuprins:**  "(1) Personalul prevăzut la art. 1 din Legea nr. 490/2004 privind stimularea financiară a personalului care gestionează fonduri comunitare, cu modificările şi completările8 ulterioare, precum şi personalul din structurile cu rol de organisme intermediare pentru  programele operaționale, pe durata desfăşurării activitătii în acest domeniu, beneficiază de majorarea salariului de bază, soldei de funcție/salariului de funclie, indemnizației de încadrare cu până la 40%.  (2) Personalul din cadrul Direcției pentru coordonarea agențiilor de plăți, prevăzut la  art. 11 alin. (1) din Ordonanța de urgență a Guvernului nr. 41/2014 privind înființarea,  organizarea şi functionarea Agenției pentru Finanțarea Invesțiilor Rurale, prin reorganizarea Agenției de Plăți pentru Dezvoltare Rurală şi Pescuit, aprobată prin Legea nr. 43/2015, cu modificările ulterioare, personalul prevăzut la art. 16 alin. (1) din aceeaşi ordonanța de urgență, precum şi personalul prevăzut la art. 7 alin. (1) din Legea nr. 1/2004  privind inființarea, organizarea şi funcționarea Agenției de Plăți şi Intervenție pentru Agricultură, cu modificările şi completările ulterioare, pe durata desfăşurării activității în acest domeniu, beneficiază de majorarea salariului de bază, soldei de funcție/salariului de funcție, indemnizației de incadrare cu până la 40%, in limita alocării bugetare.  (21) Personalul prevăzut la art. 4 aim . (1) şi art. 5 alin. (1) din Ordonanța de urgență a Guvernului nr. 155/2020, aprobată prin Legea nr. 230/2021, cu modificările şi completările ulterioare, beneficiază de majorarea salariului de bază, soldei de funcție/salariului de funcție, indemnizației de incadrare cu până la 40%." | **Se elimina** | **Se propune eliminarea prevederilor art. XV, punctul 4, pentru următoarele considerente:**  Prin dispozițiile art. XV pct. 4 sunt instituite măsuri de reducere a majorării salariului de bază al personalului prevăzut la art. 1 din Legea nr. 490/2004 privind stimularea financiară a personalului care gestionează fonduri comunitare, cu modificările și completările ulterioare. Dispoziția legală astfel propusă nu este prevăzută ca fiind circumstanțiată unui orizont de timp.  Prevederea instituie diminuarea unor drepturi salariale legal stabilite, prin art. 17 din Legea-cadru nr. 153/2017, cu modificările şi completările ulterioare, corespunzătoare specificului atribuțiilor personalului prevăzut la art 1 din Legea nr. 490/2004, cu modificările și completările ulterioare. Astfel, majorarea salarială reprezintă un drept câștigat acordat acestei categorii de personal recunoscut și garantat conform art. 41 alin. (2) din Constituție în relație corelativă specificului muncii prestate.  Potrivit art. 53 din Constituție, statul dispune de prerogativa restrângerii exercițiului unor drepturi și libertăți fundamentale, cum este dreptul la salariu, pentru situații expres prevăzute de Legea Fundamentală, respectiv din rațiuni de necesitate, în mod nediscriminator și proporțional efectelor ce se intenționează a fi preîntâmpinate.  Raportat la scopul măsurilor, astfel cum este enunțat de Constituție, aplicabilitatea acestora este limitată în timp de durata circumstanțelor care le-a generat. Așadar, admisibilitatea oricărei măsuri de restrângere a unui astfel de drept este tributară exigențelor de constituționalitate prevăzute de la art. 53 din Constituția României.  Astfel, legiuitorul are sarcina probării necesității măsuri atât prin prisma contextului ce o reclamă, cât și prin prisma efectelor pe care o astfel de măsură le poate propaga sub aspectul scopului urmărit cu enunțul sine qua non a orizontului de timp estimat ca fiind necesar pentru atingerea obiectivelor în consecința măsurii.  Textul de lege nu prevede în tot cuprinsul său nicio dispoziție de aplicabilitate temporară a măsurilor de diminuare a salariului personalului prevăzut la art. 1 din Legea nr. 490/2004, cu modificările și compeltările ulterioare.  De altfel art. I alin. (2) din proiectul de lege enunță cu titlu general exclusiv premise excepționale de reglementare, nu și aplicabilitate temporară.  Sub aspectul proporționalității, justificarea măsurii nu enunță valorile de compromis susceptibile a fi asociate unor efecte corective și nici termenul lor de realizare.  Sub aspectul caracterului său discriminatoriu, textul de lege se rezumă la diminuarea salariului unei singure categorii de personal din consorțiul celor avut în vedere de art. 17 din Legea-cadru nr. 153/2017, cu modificările şi completările ulterioare, situație ce evocă indubitabil efectul discriminatoriu al măsurilor corective impuse nejustificat doar uneia dintre categorile de personal cărora le-a fost majorat salariul de bază prin Ordonanţa de urgenţă a Guvernului nr. 152/2022 pentru modificarea și completarea Legii-cadru nr. 153/2017 privind salarizarea personalului plătit din fonduri publice.  Precizăm faptul că, în mod constant, Comisia Europeană s-a pronunțat în sensul asigurării pentru pesonalul implicat în gestionarea fondurilor europene a unui nivel de salarizare care să permită asigurarea stabilității în funcția publică și utilizarea experienței dobândite pe parcursul perioadelor de programare a fondurilor europene.  În acest sens, se exprimă Comisia Europeană prin adresele Regio I1/AB/sr/D(2009) 920258 și Ares (2023) 5487779/08.08.2023, precum și corespondența electronică cu serviciile Comisiei Europene din data de 03 iulie 2025.  Prin Decizia Curții Constituționale nr. 547 din 24 mai 2012 referitoare la excepţia de neconstituţionalitate a dispoziţiilor Legii nr. 118/2010 privind unele măsuri necesare în vederea restabilirii echilibrului bugetar şi, în special, ale art. 1 alin. (1) din Legea nr. 118/2010, precum şi ale art. 1 din Legea nr. 285/2010 privind salarizarea în anul 2011 a personalului plătit din fonduri publice, publicată în Monitorul Oficial al României nr. 449 din 5 iulie 2012, Curtea a reținut următoarele:  *„Pe perioada cât drepturile salariale stabilite sunt inferioare momentului iunie 2010 înseamnă că prevederile**art. 1 din Legea nr. 285/2010 reglementează o restrângere a exerciţiului unui drept fundamental, respectiv a dreptului la salariu, ca şi corolar al dreptului la muncă. Curtea a reţinut că (...)* ***măsura criticată are un caracter temporar, aplicându-se pe parcursul anului 2011, tocmai pentru a nu se afecta substanţa dreptului constituţional protejat.*** *Astfel, este evident că* ***restrângerea exerciţiului unui drept trebuie să dureze numai atât timp cât se menţine ameninţarea în considerarea căreia această măsură a fost edictată.*** *Cu alte cuvinte, o situaţie de criză economică este un temei suficient de grav pentru a determina o măsură de reducere a salariilor aplicată nediscriminatoriu întregului personal plătit din fonduri publice.*  *Aşa cum rezultă din răspunsul Comisiei de la Veneţia, statul are o anumită marjă de apreciere în a adopta astfel de măsuri atunci când apar turbulenţe economice grave care afectează întregul său sistem economic şi financiar; astfel, Curtea a constatat că acest lucru se constituie chiar într-un veritabil argument suplimentar, în sensul că statul poate, în mod temporar, decide reducerea salariilor întregului personal plătit din fonduri publice în limite rezonabile, şi nu numai al judecătorilor - care ocupă o poziţie distinctă în arhitectura statului -, răspunzând astfel unei situaţii de gravă criză economică ce afectează statul - qui potest plus, potest minus.*  *Curtea a mai arătat că* ***drepturile salariale constituie un bun care intră în sfera de protecţie a dreptului de proprietate.*** *Desigur, acest lucru nu vizează drepturile salariale viitoare, ci numai cuantumul sumelor aferente salariilor care sunt certe, lichide şi exigibile*.”.  Prin Decizia amintită, Curtea a respins ca neîntemeiată excepţia de neconstituţionalitate a dispoziţiilor Legii nr. 118/2010 privind unele măsuri necesare în vederea restabilirii echilibrului bugetar şi, în special, ale art. 1 alin. (1) din Legea nr. 118/2010, precum şi ale art. 1 din Legea nr. 285/2010 privind salarizarea în anul 2011 a personalului plătit din fonduri publice, reținând următoarele considerente:  *„(...)* ***măsura legislativă criticată este aplicată în mod nediscriminatoriu, în sensul că reducerea de 25% se aplică tuturor categoriilor de personal bugetar în acelaşi cuantum şi mod. Curtea a observat totodată că măsura criticată prezintă un caracter temporar, având o durată limitată în timp,*** *şi anume până la data de 31 decembrie 2010, tocmai pentru a nu se afecta substanţa dreptului constituţional protejat”.*  Prin urmare, având în vedere faptul că soluțiile preconizate prin prezentul proiect de lege nu au caracter general și temporar, acestea sunt afectate de neconstituționalitate prin nerespectarea dispozițiilor art. 16 - Egalitatea în drepturi și ale art. 41 privind munca şi protecţia socială a muncii.  În susținerea observațiilor de mai sus, precizăm faptul că, referitor la încălcarea art. 41 din Constituţie, instanţa de contencios constituţional, în jurisprudenţa sa, a stabilit expressis verbis următoarele:  „(...) ***dreptul la muncă este un drept complex care include şi dreptul la salariu****.*  *Astfel, salariul este o componentă a dreptului la muncă şi reprezintă contraprestaţia angajatorului în raport cu munca prestată de către angajat în baza unor raporturi de muncă. Efectele raporturilor de muncă stabilite între angajat şi angajator se concretizează în obligaţii de ambele părţi, iar una dintre obligaţiile esenţiale ale angajatorului este plata salariului angajatului pentru munca prestată.*  *Întrucât dreptul la salariu este corolarul unui drept constituţional, şi anume dreptul la muncă, se constată că diminuarea să se constituie într-o veritabilă restrângere a exerciţiului dreptului la muncă. O atare măsură se poate realiza numai în condiţiile strict şi limitativ prevăzute de art. 53 din Constituţie.*  *Pentru ca restrângerea menţionată să poată fi justificată trebuie întrunite, în mod cumulativ, cerinţele expres prevăzute de art. 53 din Constituţie, şi anume:*   * *să fie prevăzută prin lege;* * *să se impună restrângerea sa;* * *restrângerea să se circumscrie motivelor expres prevăzute de textul constituţional, şi anume pentru: apărarea securităţii naţionale, a ordinii, a sănătăţii ori a moralei publice, a drepturilor şi a libertăţilor cetăţenilor; desfăşurarea instrucţiei penale; prevenirea consecinţelor unei calamităţi naturale, ale unui dezastru ori ale unui sinistru deosebit de grav;* * *să fie necesară într-o societate democratică;* * *să fie proporţională cu situaţia care a determinat-o;* * *să fie aplicată în mod nediscriminatoriu;* * *să nu aducă atingere existenţei dreptului sau a libertăţii”*.   De asemenea, aducem în discuție îngrijorările exprimate de COMISIA EUROPEANĂ – DIRECTORATE GENERAL FOR EMPLOYMENT, SOCIAL AFFAIRS AND INCLUSION ȘI DIRECTORATE GENERAL REGIONAL AND URBAN POLICY, prin adresa EMPL.C.5/AC transmisă Ministerului Investițiilor și Proiectelor Europene, asupra potențialelor schimbări generate de impactul acestor măsuri la nivelul structurilor implicate în gestionarea și implementarea proiectelor finanțate din fonduri europene, respectiv oferirea de asigurări că modificările avute în vedere nu ar trebui să afecteze în mod negativ stabilitatea structurilor anterior menționate și a sistemelor de managemnt și control a acestora.  Comisia Europeană consideră că este imperios necesar a fi asigurate resursele astfel cum acestea au fost agreate prin sistemul de management și control al fiecărui program finanțat din fonduri europene, întrucât orice modificări la nivelul capacității administrative ar impacta eficiența și eficacitatea activității, ulterior fiind necesară o reevaluare a sistemului pentru a se evita un eventual risc în implementarea proiectelor.  Prin diminuarea considerabilă a veniturilor funcționarilor publici care gestionează fonduri europene, respectiv prin diminuarea sporului de condiții vătămătoare, reducerea majorării salariale de 50% cuprinsă în salariul de bază și a cuntumului stimulentelor se încalcă dreptul constituțional la muncă, implicit dreptul la viață și integritate fizică și psihică, precum și principiul legalității, nediscriminării, importanța socială a muncii, stimulării personalului din sectorul bugetar consacrate de art. 6 din Legea-cadru nr. 153/2017, cu modificările și completările ulterioare, afectându-se securitatea financiară a acestora cu consecințe negative atât asupra calității vieții cât și a muncii prestate, crescând astfel riscul de migrare a personalului concomitent cu scăderea gradului de absorbție a fondurilor europene.  **Astfel cum a arătat Consiliul Economic și Social, prin avizul negativ măsurile propuse conduc la scăderea puterii de cumpărare a tuturor cetăţenilor şi afectează stabilitatea sau predictibilitate in societate, generând un impact social şi economic negativ asupra intregii societăţi care va resimţi efecte similare perioadei anilor 2010;**  Prin măsurile impuse, respectiv creşterea TVA la alimente, servicii şi medicamente, creşterea accizelor la carburant şi a taxei de rovignetă vor duce creşterea preţurilor la alimentele de bază şi medicamente, iar împreună cu liberalizarea preţurilor la energia electrică și gaze, **diminuarea veniturilor pentru o parte dintre salariaţi prin Ordonanţa de urgenţă a Guvernului nr. 36/2025**, toate aceste conduc la o scădere drastică ă a nivelului de trai într-un tîmp foarte scurt, fâră o pregătire prealabilă a populaţiei, mai ales a persoanelor şi familiilor vulnerabile. |
| **Art. LII -** Legea responsabilităţii fiscal-bugetare nr. 69/2010, republicată în Monitorul Oficial al României, Partea I, nr. 472 din 4 iunie 2020, cu modificările și completările ulterioare, se modifică şi se completează după cum urmează:  ....  3. După articolul 44, se introduce un nou articol, art. 44^1, cu următorul cuprins:  ”Art. 44^1 – (1) Până la finele lunii martie a fiecărui an, prim-ministrul prezintă, în ședință comună a Camerei Deputaților și Senatului, un raport cu privire la situația economică și bugetară din anul precedent.  (2) Raportul anual privind situația economică și bugetară va cuprinde, fără a se limita la acestea, atât informațiile prevăzute la art. 43, cât și următoarele informații:  a) impactul măsurilor fiscale aprobate pe parcursul anului bugetar, ulterior adoptării legii bugetare anuale, inclusiv cu privire la creșterea gradului de conformare fiscală voluntară și la creșterea veniturilor fiscale;  b) impactul măsurilor bugetare aprobate pe parcursul anului bugetar, ulterior adoptării legii bugetare anuale, asupra cadrului macroeconomic general, evoluției Produsului Intern Brut și asupra criteriilor de convergență fiscal-bugetare.” | **Art. LII -** Legea responsabilităţii fiscal-bugetare nr. 69/2010, republicată în Monitorul Oficial al României, Partea I, nr. 472 din 4 iunie 2020, cu modificările și completările ulterioare, se modifică şi se completează după cum urmează:  ....  3. După articolul 44, se introduce un nou articol, art. 44^1, cu următorul cuprins:  ”Art. 44^1 – (1) Trimestrial prim-ministrul prezintă, în ședință comună a Camerei Deputaților și Senatului, un raport cu privire la situația economică și bugetară **din trimestrul anterior.**  (2) Raportul trimestrial privind situația economică și bugetară va cuprinde, fără a se limita la acestea, atât informațiile prevăzute la art. 43, cât și următoarele informații:  a) impactul măsurilor fiscale aprobate pe parcursul anului bugetar, ulterior adoptării legii bugetare anuale, inclusiv cu privire la creșterea gradului de conformare fiscală voluntară și la creșterea veniturilor fiscale;  b) impactul măsurilor bugetare aprobate pe parcursul anului bugetar, ulterior adoptării legii bugetare anuale, asupra cadrului macroeconomic general, evoluției Produsului Intern Brut și asupra criteriilor de convergență fiscal-bugetare.”  **c) actiunile si campaniile de control derulate de ANAF si rezultatele obtinute.** |  |
| **Pentru situația în care nu se aprobă amendamentele, se propune aplicarea temporară a prevederilor legii pentru a nu afecta constituționalitatea dispozițiilor acestuia.** |  |  |
| **Art. LXIV — (1)** Prevederile art. XV pct. 1-4 intră in vigoare începând cu data de 1 august 2025.  (2) Prevederile art. XV pct. 5, XLIV şi XLV intră in vigoare începând cu data de 1 ianuarie 2026. | **Art. LXIV — (1)** Prevederile art. XV pct. 1-4 intră in vigoare începând cu data de 1 august 2025 **și se aplică până la data de 31 decembrie 2026.**  (2) Prevederile art. XV pct. 5, XLIV şi XLV intră in vigoare începând cu data de 1 ianuarie 2026 **și se aplică până la data de 31 decembrie 2026.** | Potrivit art. 53 din Constituție, **statul dispune de prerogativa restrângerii exercițiului unor drepturi și libertăți fundamentale** pentru situații expres prevăzute de Legea fundamentală, respectiv din rațiuni de necesitate, în mod nediscriminator și proporțional efectelor ce se intenționează a fi preîntâmpinate.  Raportat la scopul măsurilor, astfel cum este enunțat de Constituție, aplicabilitatea acestora trebuie să fie limitată în timp de durata circumstanțelor care le-a generat. Așadar, admisibilitatea oricărei măsuri de restrângere a unui astfel de drept este tributară exigențelor de constituționalitate prevăzute de la art. 53 din Constituția României.  Astfel, legiuitorul are sarcina probării necesității măsuri atât prin prisma contextului ce o reclamă, cât și prin prisma efectelor pe care o astfel de măsură le poate propaga sub aspectul scopului urmărit cu enunțul *sine qua non* a orizontului de timp estimat ca fiind necesar pentru atingerea obiectivelor în consecința măsurii.  Prin urmare, având în vedere faptul că soluțiile preconizate prin prezentul proiect de lege nu au caracter general și temporar, **se propune completarea dispozițiilor în sensul stabilirii unui termen determinat până la care se aplică restrângerea drepturilor pentru a nu afecta constituționalitatea normei prin nerespectarea dispozițiilor art. 16 - Egalitatea în drepturi și ale art. 41 privind munca şi protecţia socială a muncii.** |
| **Art. LXIV — (1)** Prevederile art. XV pct. 1-4 intră in vigoare începând cu data de 1 august 2025.  (2) Prevederile art. XV pct. 5, XLIV şi XLV intră in vigoare începând cu data de 1 ianuarie 2026. | **Dupa articolul LXIV se introduce un articol nou, art.LXV, avand urmatorul cuprins:**  **Art. LXV**  **(1) Pana la 30.09.2025 Ministerul Finantelor Publice va constitui un grup de lucru impreuna cu partenerii sociali pentru identificarea unui set de masuri pentru reducerea fiscalitatii pe munca dar si pentru fiscalizarea echitabila a tuturor veniturilor profesionale.**  **(2) In 30 de zile de la publicarea prezentei legi in Monitorul Oficial Guvernul va constitui impreuna cu partenerii sociali un grup de lucru interministerial pentru definirea muncii dependente si stabilirea tratamentului fiscal al acesteia.**  **(3) Pana la 01.10.2025 Guvernul va prezemta in Parlament un pachet legislative pentru definirea muncii dependente si stabilirea tratamentului fiscal al acesteia.** | În acest moment statistica oficială recunoaște existența a aprox 700 mii de persoane ce prestează muncă nedeclarată, alte aprox 800 mii de persoane lucrează sub diverse tipuri de contracte care le permite un tratament fiscal mai favorabil, fără să plătească contribuții de asigurări sociale. România are cea mai mică rata de ocupare din Uniunea Europeana și în ciuda faptului că mediul privat reclamă deficit de personal creșterea ratei ocupării în ultimii ani a fost aproape nesemnificativă.  Se impune reglementarea clară a conceptului de muncă dependentă și asigurarea unui tratament fiscal identic indiferent de tipul venitului. Este nedrept ca un salariat să plătească impozit si contribuții la întregul salariu, în timp ce în unele sectoare se practică contract de muncă pe salariul minim și restul venitului ca drepturi de autor de exemplu, caz în care contribuții sociale se plătesc doar pentru salariul minim. |